Dame i gospodo, poštovane kolegice i kolege, nazočni članovi Vijeća ministara, članovi, odnosno predstavnici međunarodne zajednice, poštovani predstavnici medija, srdačno vas pozdravljam. Otvaram 1. hitnu sjednicu Doma naroda Parlamentarne skupštine BiH. Za 1. hitnu sjednicu, pardon, sjednici je nazočno 14 izaslanika, od kojih 5 iz bošnjačkog naroda, 5 iz hrvatskog naroda i 4 iz srpskog naroda. Nije prisutan gospodin Radmanović. Za 1. hitnu sjednicu predlažem sljedeći Dnevni red 1. Prijedlog odluke o potvrdi i usvajanju Izjave Predsjedništva BiH, broj: 01-50-1-351- 15/15, od 29.02.2015., materijal broj: 01,02,03/11-05-1-49/15, od 16.02.2015. i materijal broj: 01,02-03/11-05-1-49/15, od 18.02.2015. godine; 2. Odluka Predsjedništva BiH o sudjelovanju pješačke postrojbe Oružanih snaga Bosne i Hercegovine u operaciji Odlučna podrška u Islamskoj Republici Afganistan i Odluka Predsjedništva BiH o izmjenama Odluke o sudjelovanju pješačke postrojbe Oružanih snaga Bosne i Hercegovine u operaciji Odlučna podrška u Islamskoj Republici Afganistan, materijal broj: 01,02-03-1447/14, od 27.12.2014. i materijal broj: 01,02- 03-1447-1/14, od 26. 01.2015. godine; 3. Odluka Predsjedništva BiH o sudjelovanju grupe časnika Oružanih snaga Bosne i Hercegovine u operaciji Odlučna podrška u Islamskoj Republici Afganistan, materijal broj: 01,02-03-1447/14, od 27.12.2014. godine. Ovo je usuglašeni dnevni red Kolegija Doma naroda. Javlja li se neko za riječ, ima li izmjena i dopuna dnevnog reda? Ne vidim prijavljenih. Hvala. Dakle, nema izmjena i dopuna dnevni red je usvojen i o njemu se ne glasuje u skladu s člankom 62. Poslovnika Doma naroda. Prelazimo odmah na dnevni red. Idemo na prvu točku dnevnog reda, a to je, Ad. 1. Prijedlog odluke o potvrdi i usvajanju Izjave Predsjedništva BiH, broj: 01- 50-1-351-15/15, od 29.02.2015., materijal broj: 01,02,03/11-05-1-49/15, od 16.02.2015. i materijal broj: 01,02-03/11-05-1-49/15, od 18.02.2015. godine Dakle, Predsjedništvo BiH je na 1. izvanrednoj sjednici održanoj 29. siječnja 2015. godine usvojilo Izjavu koju je 16. veljače 2015. i 18. veljače 2015. dostavilo Parlamentarnoj 2 skupštini BiH. Dobili ste Prijedlog odluke Parlamentarne skupštine BiH kojim se potvrđuje i usvaja navedena Izjava Predsjedništva, broj: 01,02-05-49/15 od 19.02.2015. godine. Zastupnički dom Parlamentarne skupštine razmatra Prijedlog odluke na 1. hitnoj sjednici Zastupničkog doma koja je zakazana, evo u isto vrijeme kad i naša sjednica. Sad dajem riječ, evo ako ima netko od članova Predsjedništva. Nema. Otvaram raspravu. Javlja li se netko za riječ povodom ove točke dnevnog reda? Imamo, dakle, gospodina Raguža. Gospodine Raguž izvolite.
Zahvaljujem se gospodine predsjedatelju. Evo, srdačan pozdrav sima. Samo sam htio reći dvije rečenice, evo ako se još neko javi, mislim da može biti koristi. Izjava je potpisana od strane Predsjedništva, od strane predsjednika stranaka i ne želim raspravljati o samom sadržaju Izjave, podržavam i ... glas. Imam ovdje dvije stvari koje mislim da bi ovaj visoki Dom trebao, uz prihvaćanje ove Izjave, imati na umu u svom daljem radu i zato sam se javio za riječ. Prepoznavajući dosadašnje iskustvo i prigode koje smo imali na evropskom putu i izgubljene mogućnosti, vrijeme i šanse koji su postojale, a obzirom na ulogu Doma naroda i Parlamentarne skupštine BiH kao vrhovnog nadzornog organa zakonodavnog, mislim da bi mi na sebe trebali dijelom preuzeti odgovornost za monitoring i uvid u provođenje ove Izjave, djelom koji pripada u kapacitet Parlamentarne skupštine BiH i ovog Doma. Jer bez jednog uvida u stanje reformi od najvišeg zakonodavnog tijela bojim se, i stalnog, stalnog prezentiranja toga i ovdje i javnosti, i EU, mislim da se može nastaviti praksa, znači retoričkog i deklarativnog podržavanja, a suštinski da izostane onaj rezultat koji ovoj zemlji i njenim ljudima treba. Tako da evo, to je prva stvar, ovaj ne želim dalje oko toga, ali mislim da na neki način bar mi sami sebe obvežemo i pokažemo da smo mi spremni na taj način pristupiti operacionalizaciji ove izjave. I druga stvar, znate otvorila se određena vrsta rasprave oko toga je li sad samo dovoljno da ekonomske i socijalne reforme koje su sadržaj ove Izjave budu u prvom planu i evo vidim nije to ni za kog sporno. Logično je da je to, da su to užarena, goruća pitanja koja se tiču svakog čovjeka, ali ja ovdje i kao izaslanik u ovom Domu želim jasno reći da to ne znači ni jednog sekunda, bar što se mene tiče osobno, micanje fokusa sa najozbiljnijih političkih pitanja ... Nego, dapače mislim da paraleleno s ovim trebamo naći načina da određene rasprave koje se vode, koje nas bole, koje nas žuljaju, budu na nekim drugim kolosjecima koji neće ovo opteretiti, ali da ne budu zapostavljene jer u protivnom, evo s tim ću završiti, bojim se da će onda čitav ovaj pristup ako izostane spremnost na istinski politički dijalog i harmonizaciju unutarnjih odnosa i ova pitanja biće opterećena. Evo javio sam se samo za te dvije sugestije. Hvala puno.
Hvala. Želi li se još netko uključiti u raspravu? Ako ne, onda zaključujem raspravu. Glasujemo o Prijedlogu odluke kojom se potvrđuje i usvaja Izjava Predsjedništva BiH. Evo neka se pokrene mehanizam glasovanja. Glasujte sad. Kod nazočnih 14 – za je glasovalo 14, protiv i suzdržanih nije bilo. Dakle, postoji i opća i entitetska većina. 3 Iz Federacije 10 za, nitko protiv, nitko suzdržan, iz RS-a 4 za, nitko protiv i nitko suzdržan. Konstatiram Odluka kojom se potvrđuje i usvaja Izjava Predsjedništva BiH je usvojena. Prelazimo na drugu točku dnevnog reda, Ad. 2. Odluka Predsjedništva BiH o sudjelovanju pješačke postrojbe Oružanih snaga Bosne i Hercegovine u operaciji Odlučna podrška u Islamskoj Republici Afganistan i Odluka Predsjedništva BiH o izmjenama Odluke o sudjelovanju pješačke postrojbe Oružanih snaga Bosne i Hercegovine u operaciji Odlučna podrška u Islamskoj Republici Afganistan, materijal broj: 01,02-03-1447/14, od 27.12.2014. i materijal broj: 01,02-03- 1447-1/14, od 26. 01.2015. godine Dajem riječ predlagatelju ako ima potrebe. Nema. Otvaram raspravu povodom druge točke dnevnog reda. Ima li prijavljenih? Nema, nema dakle interesa. Hvala vam. Zatvaram raspravu. Glasujemo o potvrdi Odluke Predsjedništva BiH o sudjelovanju pješačke postrojbe Oružanih snaga BiH u operaciji Odlučna podrška u Islamskoj Republici Avganistan i Odluke Predsjedništva BiH o izmenama Odluke o sudjelovanju pješačke postrojbe Oružanih snaga BiH u operaciji Odlučna podrška u Islamskoj Republici Avanistan. Možemo, dakle, pokrenite mehanizam glasovanja. Glasujte sad. Od nazočnih 14 – za je bilo 14, protiv i suzdržanih glasova nije bilo. Iz Federacije 10 za, nitko protiv, nitko suzdržan. Iz RS-a 4 za, nitko protiv, nitko suzdržan. Konstatiram da smo potvrdili Odluku Predsjedništva BiH o sudjelovanju pješačke postrojbe Oružanih snaga BiH u operaciji Odlučna podrška u Islamskoj Republici Avganistan i Odluke Predsjedništva BiH o izmjenama Odluke o sudjelovanju pješačke jedinice Oružanih snaga BiH u operaciji Odlučna podrška u Islamskoj Republici Avganistan. Prelazimo na treću točku današnjeg dnevnog reda, to je, Ad. 3. Odluka Predsjedništva BiH o sudjelovanju grupe časnika Oružanih snaga Bosne i Hercegovine u operaciji Odlučna podrška u Islamskoj Republici Afganistan, materijal broj: 01,02-03-1447/14, od 27.12.2014. godine